  Майя Бывальцева Брянскын Удмуртилэн нырысетӥ азьмуртэзлэсь Александр Волковлэсь нимзэ нуллӥсь сквер кылдоз. Со сярысь Кар кенешлэн пресс-службаяз ивортӥзы. Выль сквер карысь Бежицкий но 1-тӥ Пятилетка урамъёс вожын кылдытозы. Мер кенешлэн кичӧлтонэзлы дурбасьтыса, сыӵе пумкылъян депутатъёс кутӥзы Александр Волков вордскем Брянсказ ӵем вуылӥз. 2008-тӥ арын солэн тыршеменыз дышетскем школаезлэсь юртсэ рос-прос тупатъязы. Ар талэсзь азьло Брянск улосвыллэн губернаторез Александр Бгомаз Александр Волковлэн палкышноеныз но агаеныз пумиськылӥз. Соку иу карын политиклэсь нимзэ пыраклы кельтон пумысен пумкылъян кутӥзы. Тодэ вайытом, Удмуртилы азьмуртэ Александр Волковез 2000-тӥ арын бырйизы, со интыын 14 ар ужаз, собере Россиысь Федераци Кенешлэн ёзчиез луиз. Улонысь кошкиз 2017-тӥ арын куартолэзе. 2018-тӥ арын Удмуртилэн нырысетӥ азьмуртэзлэн шайгу вылаз синпелет пуктӥзы. Тегъёс: Мерлык Удмуртия Россия тодынвозён АлександрВолков  